**Szám:** 1-12/2021.

4. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2021. november 25-i rendes, nyilvános ülésére**

**Tárgy:** Tájékoztató az önkormányzati lakások hasznosításáról és a befolyt bérleti díjakról

**Tisztelt Képviselő-testület!**

Az önkormányzati lakások és nem lakás céljára szolgáló helyiségek hasznosítását és értékesítését a 26/2015. (XII. 18.) önkormányzati rendeletünk szabályozza, mely taxatív módon tartalmazza az önkormányzatunk tulajdonában lévő lakások felsorolását, bérbeadásuk lehetséges formáját (szociális alapon, költségelven, piaci alapon), valamint a bérleti díjakat.

Helyi rendeletünk szerint az önkormányzati lakások bérleti díját a lakás műszaki állapota és egyéb jellemzői, így különösen a komfortfokozat, az alapterület, a szobák és egyéb helyiségek száma, valamint a lakás településen és épületen belüli fekvése határozza meg.

Az önkormányzati lakások bérleti díját szociális helyzet alapján, költségelven vagy piaci alapon történő bérbeadás figyelembevételével e rendelet az alábbiak szerint állapítja meg:

a) Szociális helyzet alapján bérbe adható lakások bérleti díja:

aa) Templom u. 23/B. 38,- Ft/m2/hó

b) Költségelven bérbe adható lakások bérleti díja:

ba) Batthyány u. 17. 239,- Ft/m2/hó

bb) Batthyány u. 19. 239,- Ft/m2/hó

bc) Batthyány u. 23. II. em. 10. 260,- Ft/m2/hó

bd) Kinizsi tér 4. III. em. 14. 245,- Ft/m2/hó

c) Piaci alapon bérbe adható lakások (induló) bérleti díja:

ca) Dózsa Gy. u. 7. I. em. 1. 620,- Ft/m2/hó

cb) Dózsa Gy. u. 7. I. em. 2. 600,- Ft/m2/hó

cc) Széchenyi u. 8./I. em. 430,- Ft/m2/hó

cd) Batthyány u. 13./I. em. 1. 576,- Ft/m2/hó

ce) Batthyány u. 13./I. em. 2. 576,- Ft/m2/hó

cf) Platán tér 5/B. fsz. 1. 600,- Ft/m2/hó

cg) Batthyány u. 15. 1. ajtó 600,- Ft/m2/hó

ch) Batthyány u. 15. 2. ajtó 600,- Ft/m2/hó

ci) Ifjúság u. 2. 620,- Ft/m2/hó

cj) Kinizsi tér 6. fsz. 1. 600,- Ft/m2/hó

A lakások hasznosításából származó árbevétel az alábbiak szerint alakult az elmúlt években:

Lakásbérleti díjbevétel

2017. év 4.165.014.-Ft

2018. év 4.806.173.-Ft

2019. év 5.354.274.-Ft

2020. év 5.354.274.-Ft

2021. év szeptember 30-ig 4.349.364.-Ft

A bevételek kapcsán az elmúlt években emelkedés volt megfigyelhető, mely elsősorban a különböző forrásokból felújított, majd piaci alapon bérbeadott önkormányzati lakásoknak köszönhető. A felújított, modern igényeknek megfelelően átalakított ingatlanok esetében a bérbeadásokat megelőzően a lakások és nem lakás céljára szolgáló helyiségek hasznosításáról és értékesítéséről szóló önkormányzati rendelet vonatkozó része mindenkor módosításra került. A koronavírus okozta világjárvány kapcsán elrendelt veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII.18.) számú Korm. rendelet, valamint a veszélyhelyzettel összefüggő átmeneti szabályokról szóló 2021. évi XCIX. törvény 152. §-a alapján a veszélyhelyzet megszűnését követő 90. napig a bérleti díjak emeléséről érdemben nem dönthet a T. Testület, ennek okán nincs jogi lehetőség a bérleti díjak emelésére.

A Gazdasági és Városfejlesztési Bizottság az előterjesztést a 2021. november 18-án tartott ülésén megtárgyalta, a 24/2021. (XI. 18.) számú határozatával elfogadta, és a T. Képviselő-testület részére elfogadásra javasolja.

A fentiekben részletezettek alapján kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására.

**Határozati javaslat:**

Zalaszentgrót Város Önkormányzatának Képviselő-testülete az önkormányzati lakások hasznosításáról és a befolyt bérleti díjakról szóló tájékoztatót elfogadja.

A Képviselő-testület felhatalmazza a polgármestert a szükséges intézkedések megtételére.

Határidő: folyamatos

Felelős: Baracskai József polgármester

**Zalaszentgrót**, 2021. november 22.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |